Diari Oficial de la Generalitat Valenciana


Sumari del DOGV 2448, del 13-02-1995 (1995/833810)

ORDRE de 2 de desembre de 1994, de la Conselleria d'Educació i Ciència, per la qual s'autoritza l'obertura i funcionament d'un centre docent privat anomenat Avapace-Virgen de Agosto, a Bétera.
------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/12/02/(5)/dof/vci/html**

### Dades del document

Número de DOGV
:   2448

Data del DOGV
:   13-02-1995

Secció del DOGV
:   DISPOSICIONS GENERALS

Número del document
:   1995/833810


Data del document
:   02-12-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 2 de desembre de 1994, de la Conselleria d'Educació i Ciència, per la qual s'autoritza l'obertura i funcionament d'un centre docent privat anomenat Avapace-Virgen de Agosto, a Bétera.   
L'expedient ha sigut incoat a instància del representant de l'Asociación Valenciana de Ayuda a la Parálisis Cerebral (Avapace), que sol·licita autorització d'obertura i funcionament del centre d'Educació Especial Avapace-Virgen de Agosto, amb 8 unitats i 48 llocs escolars, situat al carrer de la Llometa del Mas, s/n, de Bétera (València).  
El projecte de les obres del centre va ser aprovat per la Direcció General de Centres Docents mitjançant una resolució de 29 d'agost de 1994.  
La Direcció Territorial de València, vistos els informes emesos per la Unitat Tècnica de Construccions i la Inspecció Educativa, ha considerat procedent accedir al que es sol·licita.  
Vistos la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats, per a impartir ensenyaments de règim general no universitaris i l'Ordre del Ministeri d'Educació i Ciència, de 26 de març de 1981 (BOE de 6 d'abril), per la qual s'aproven els programes de necessitats per a la redacció dels projectes de construcció i adaptació de centres d'Educació Especial.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Autoritzar l'obertura i funcionament del següent centre docent privat d'Educació Especial amb les característiques i capacitat que s'especifiquen:  
Denominació específica: Avapace-Virgen de Agosto  
Titular: Asociación Valenciana de Ayuda a la Parálisis Cerebral Avapace.  
Localitat: Bétera  
Municipi: Bétera  
Província: València  
Domicili: carrer de la Llometa del Mas, s/n  
Codi: 52044556  
Composició i capacitat: 8 unitats d'Educació Especial amb un total de 48 llocs escolars.  
Aquesta autorització tindrà efectes des de l'inici del curs acadèmic 1994/95.  
Segon  
La present autorització s'inscriurà en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller d'Educació i Ciència, tal com exigeix l'article 110.3 de la Llei 30/1992.  
València, 2 de desembre de 1994  
El conseller d'Educació i Ciència,  
JOAN ROMERO I GONZáLEZ


Còpia Permalink ELI